CELEX: 31988R2072
Language: el
Date: 1988-07-12 00:00:00
Title: Κανονισμός (ΕΟΚ) αριθ. 2072/88 της Επιτροπής της 12ης Ιουλίου 1988 για παρέκκλιση από τον κανονισμό (ΕΟΚ) αριθ. 1726/70 όσον αφορά τις ημερομηνίες συνάψεως και καταχωρήσεως των συμβάσεων καλλιέργειας για τον καπνό σε φύλλα

Avis juridique important

|

31988R2072

Κανονισμός (ΕΟΚ) αριθ. 2072/88 της Επιτροπής της 12ης Ιουλίου 1988 για παρέκκλιση από τον κανονισμό (ΕΟΚ) αριθ. 1726/70 όσον αφορά τις ημερομηνίες συνάψεως και καταχωρήσεως των συμβάσεων καλλιέργειας για τον καπνό σε φύλλα  

Επίσημη Εφημερίδα αριθ. L 182 της 13/07/1988 σ. 0008 - 0008

***** ΚΑΝΟΝΙΣΜΟΣ (ΕΟΚ) αριθ. 2072/88 ΤΗΣ ΕΠΙΤΡΟΠΗΣ  της 12ης Ιουλίου 1988  για παρέκκλιση από τον κανονισμό (ΕΟΚ) αριθ. 1726/70 όσον αφορά τις ημερομηνίες συνάψεως και καταχωρήσεως των συμβάσεων καλλιέργειας για τον καπνό σε φύλλα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 727/70 του Συμβουλίου της 21ης Απριλίου 1970 περί κοινής οργανώσεως αγοράς στον τομέα του ακατέργαστου καπνού (1), όπως τροποποιήθηκε τελευταία από τον κανονισμό (ΕΟΚ) αριθ. 1114/88 (2), και ιδίως το άρθρο 3 παράγραφος 3 πρώτο εδάφιο,  Εκτιμώντας:  ότι ο κανονισμός (ΕΟΚ) αριθ. 1726/70 της Επιτροπής της 25ης Αυγούστου 1970 περί των λεπτομερειών χορηγήσεως πριμοδοτήσεως στον καπνό σε φύλλα (3), όπως τροποποιήθηκε τελευταία από τον κανονισμό (ΕΟΚ) αριθ. 1791/86 (4), προβλέπει στο άρθρο 2β ότι οι δηλώσεις και οι συμβάσεις καλλιέργειας πρέπει να συνάπτονται πριν από την 1η Μαΐου και να καταχωρούνται πριν από την 1η Ιουλίου του έτους κατά το οποίο τίθενται σε εφαρμογή·  ότι, λόγω των δυσμενών μετεωρολογικών συνθηκών που καθυστέρησαν την προετοιμασία των σπορείων, ορισμένες ενδείξεις οι οποίες πρέπει να εμφαίνονται στις συμβάσεις καλλιέργειας δεν είναι δυνατόν να γίνουν γνωστές παρά μετά την ημερομηνία που έχει ορισθεί για τη σύναψή τους· ότι το γεγονός αυτό αποτελεί μία από τις περιπτώσεις που αναφέρονται στο άρθρο 2β παράγραφος 3 δεύτερο εδάφιο του κανονισμού (ΕΟΚ) αριθ. 1726/70, κατά τις οποίες η Επιτροπή έχει το δικαίωμα να θεσπίσει τα κατάλληλα μέτρα και, επομένως, να παρατείνει την προθεσμία αυτή, καθώς και, κατά συνέπεια, την προθεσμία καταχωρήσεως των συμβάσεων και των δηλώσεων καλλιέργειας·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Καπνού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση από το άρθρο 2β παράγραφος 3 πρώτο εδάφιο και παράγραφος 6 στοιχείο α) πρώτη περίπτωση του κανονισμού (ΕΟΚ) αριθ. 1726/70, οι δηλώσεις και οι συμβάσεις καλλιέργειας για τον καπνό σε φύλλα που τίθενται σε εφαρμογή κατά το 1988 μπορούν να συνάπτονται μέχρι τις 30 Ιουνίου 1988 και να καταχωρούνται μέχρι τις 31 Ιουλίου 1988.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Μαΐου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 12 Ιουλίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 94 της 28. 4. 1970, σ. 1.  (2) ΕΕ αριθ. L 110 της 29. 4. 1988, σ. 35.  (3) ΕΕ αριθ. L 191 της 27. 8. 1970, σ. 1.  (4) ΕΕ αριθ. L 156 της 11. 6. 1986, σ. 16.